
[image: image4.png]EBPONEHCO1C03
EBPOnEAc
Comedson




                                           [image: image2.png]EHA MOCOKA
MHOTO Bb3MOXHOCTY



  

 Приложение  А
ЗАДАНИЕ ЗА РАБОТА И ОБХВАТ НА УСЛУГИТЕ

акушерка В УСЛУГИТЕ „ПРЕДОСТАВЯНЕ  НА ПСИХОЛОГИЧЕСКА ПОДКРЕПА И КОНСУЛТАЦИИ НА БЪДЕЩИ И НАСТОЯЩИ РОДИТЕЛИ  ЗА ФОРМИРАНЕ И РАЗВИТИЕ НА РОДИТЕЛСКИ УМЕНИЯ”, „СЕМЕЙНО КОНСУЛТИРАНЕ И ПОДКРЕПА И «ИНДИВИДУАЛНА И ГРУПОВА РАБОТАС ДЕЦА И РОДИТЕЛИ, ВКЛЮЧИТЕЛНО И С ДЕЦА И РОДИТЕЛИ, КОИТО НЕ СА ОТ УЯЗВИМИ ГРУПИ, С ЦЕЛ ПОСЕЩАВАНЕ НА ДЕТСКА ГРАДИНА”   ПО проект на община  СТРАЛДЖА „ С ОТГОВОРНОСТ И ГРИЖА ЗА ДЕЦАТА ОТ 0 ДО 7 ГОДИНИ ОТ ОБЩИНА СТРАЛДЖА - 2 ”
І. ОБЩИ ПОЛОЖЕНИЯ

1.1. Настоящата процедура на директно предоставяне на безвъзмездна финансова помощ  по ОП”Развитие на човешките ресурси” 2014-2020, приоритетна ос 2 „ Намаляване на бедността и насърчаване на социалното включване”, процедура BG05M9OP001-2.004 „Услуги за ранно детско развитие” има за цел превенция на социалното изключване, намаляване на бедността сред децата чрез инвестиции в ранното детско развитие и чрез подкрепа за дейността на създадените по Проекта за социално включване (финансиран със Заем 7612BG от Международната банка за възстановяване и развитие в периода 2008 – 2015 г.) интегрирани услуги за ранно детско развитие, насочени към деца до 7 годишна възраст от уязвими групи, вкл. деца с увреждания и техните семейства, както и бъдещи родители. 

Процедурата има за цел да се предостави подкрепа на деца в ранна детска възраст и техните семейства за подобряване на достъпа до здравна грижа, формиране на родителски умения, подобряване на семейната среда, повишаване на училищната готовност на децата за включване в образователната система, както и предотвратяване на настаняването на деца в специализирани институции. Чрез подобряване на готовността на децата за включване в образователната система и подкрепата за формиране на родителски умения сред уязвимите групи родители, се цели да се ограничи и предаването на бедността между поколенията.
1.2. Проект  „С отговорност и грижа за децата от 0 до 7 години от община Стралджа - 2”, община Стралджа  

Община Стралджа изпълнява Проект „С отговорност и грижа за децата от 0 до 7 години от община Стралджа - 2 ”,  съгласно Договор за предоставяне на безвъзмездна финансова помощ   BG05M9OP001-2.004-0008  
Обща цел на проекта:

                 Превенция на социалното изключване и намаляване на бедността,  чрез подкрепа на децата в ранна детска възраст и техните семейства за подобряване достъпа до здравна грижа, формиране на родителски умения, подобряване на семейната среда, повишаване на училищната готовност на децата за включване в образователната система, както и предотвратяване на настаняването на деца в специализирани институции. 
                Чрез реализирането на услугите предвидени по този проект ще се постигнат следните специфични цели в областта на ранното детско развитие в общината: 

· ще се свържат децата и семействата в риск с подходящи социални, образователни, здравни, административни и други услуги в зависимост от техните нужди и проблеми.Услугите, които ще се реализират по проекта са своеобразен диспечерски пункт към други услуги и нуждата от тях се поражда от факта, че един от проблемите на семействата и децата в риск е ниската им социална компетентност, незнанието/неумението да се обърнат към подходяща институция или специалист, които да им помогнат в решаването на проблемна ситуация;

· ще придобият знания и умения за развитие на нагласи за поведение, подпомагащо пълноценното развитие на детето, социалната интеграция и семеен живот;

· ще се  повишат компетентността/способностите на родителите да изпълняват по-качествено своите родителски роли, чрез промяна на нагласите, отношението, развитието, знанията и уменията за добро родителство;

· ще  се развият способностите на децата в съответствие с техните възможности и желания, да разбират по-добре себе си, другите и света чрез специфичния език на изкуството, спорта, в условията на взаимодействие в група.

Целеви групи по проекта:
            Основните целеви групи деца в риск (0-7 г.) са: Деца от уязвими етнически групи, в частност ромската общност; Деца, чиито родители са безработни; Деца, чиито родители получават социални помощи; Деца без личен лекар, или чийто личен лекар не е педиатър; Деца, чиито родители не са здравно осигурени; Деца, не посещаващи детска градина или не ползващи друг тип услуга за грижа за деца; Деца, за които родителите не полагат достатъчна грижа; Деца с увреждания; Деца със здравословни проблеми.                          

             Основните целеви групи родители (на деца от 0 до 7 г.) са: Родители от уязвими етнически групи, в частност ромската общност; Родители, получаващи социални помощи; Безработни родители; Родители на 3 и повече деца; Самотни родители; Бъдещи родители от уязвими групи; Родители (най-вече майки) в рискова възраст; Родители без или с ниско образование; Родители, живеещи в лоши жилищни условия; Родители, които не полагат достатъчна грижа за децата си (регистрирани в полицията и Дирекции „Социално подпомагане” на АСП); Родители на деца с увреждания; Родители на деца със здравословни проблеми;Здравно неосигурени родители; Родители на деца във висок риск (забавяне в развитието и др.).  
II. ЦЕЛ НА ЗАДАНИЕТО

          Целта е да бъде подпомогнато изпълнението на Проект „С отговорност и грижа за децата от 0 до 7 години от община Стралджа - 2 ” на община  Стралджа чрез наемане на  наемане на акушерка, която да участва в предоставянето на следните услуги/дейности по проекта:

1. Предоставяне на психологическа подкрепа и консултации на бъдещи и настоящи родители  за формиране и развитие на родителски умения

Услугата „Предоставяне на психологическа подкрепа и консултации на бъдещи и настоящи родители  за формиране и развитие на родителски умения” цели формиране на родителски умения, създаване на връзка родител-дете, повишаване на самочувствието и увереността на родителите и разширяване на подкрепата. Услугата е насочена към бъдещи родители, родители на деца от 0 до 3 г., родители от уязвими групи, които не полагат адекватни грижи за децата си и ги излагат на риск. 

В рамките на услугата се осъществяват следните дейности:

- Групи за консултация и подкрепа на бъдещи родители;

- Групи за консултация и подкрепа на родители с бебета и деца на възраст от 0 до 3 г.;

- Групи за родители и бъдещи родители;
- Индивидуална работа с бъдещи родители и родители на деца от 0 до 3 г.
Групите за консултация и подкрепа на бъдещи родители са насочени към повишаването на знанията и уменията на бъдещите родители, както във връзка с особеностите на раждането, така и във връзка с нуждите на новороденото и необходимата подходяща семейна среда за отглеждането на детето (стандарти за ранно детско развитие). Дейността може да бъде допълнена с подготовка и разпространение на подходящи материали, филми, брошури и листовки. Основната цел е подготовката на родителите за изпълнение на техните родителски задължения и за създаването на подходяща среда за детето, която е в съответствие с неговите нужди, включително и чрез ползването на системата от услуги след раждането на детето (социални, здравни и други услуги).

Дейността е насочена към бъдещи родители от уязвими групи /уязвими етнически групи, в частност представители на ромския етнос; получатели на социални помощи; безработни; родители с три и повече деца, самотни бъдещи родители, бъдещи родители за първи път, бъдещи майки в рискова възраст/; бъдещи родители с ниско ниво на образование; бъдещи родители, живеещи в лоши жилищни условия; бъдещи родители, при които има риск от изоставяне на бебето; бъдещи родители, които имат дете/деца в риск (регистрирани в Дирекциите „Социално подпомагане” на АСП).

Групите може да се провеждат веднъж седмично, в сесии с продължителност от 90 минути, в  сградата за социални услуги ремонтирана по проект СВ в гр. Стралджа и в ЦДГ в селата Зимница и Лозенец. Броят на участниците в групата на един обучител/консултант не следва да надвишава 8 души. Работните сесии с една група трябва да бъдат поне 8-10 на брой. 

Специалистите, които извършват дейността, включват социален работник, психолог, гинеколог, акушерка, медиатор.  

Групите за консултация и подкрепа на родители с бебета и деца на възраст от 0 до 3 г. са основно насочени към повишаване на познанията и подобряване на уменията на родителите с оглед способностите и особеностите на бебетата и малките деца в етапа на ранното им развитие (стандарти за ранно детско развитие), както и с оглед необходимата подходяща семейна и общностна среда за отглеждане на дете. Допълнителна цел на тази дейност е консултирането на родителите относно мрежата от услуги за подкрепа (социални, здравни, за заетост и др.) и тяхната роля за развитието на детето, както и за ролята на подкрепата на общността. В тази връзка може да се създават и родителски групи за взаимопомощ, да се провеждат инициативи за създаване на такава общностна среда, която да благоприятства  по-доброто ранно развитие на децата и т.н. Дейността може да бъде допълнена с подготовка и разпространение на подходящи материали, филми, брошури и листовки. 

Дейността е насочена към родители от уязвими групи /уязвими етнически групи, в частност представители на ромския етнос; получатели на социални помощи; безработни; родители с три и повече деца; самотни родители; родители за първи път; родители в рискова възраст/; родители с ниско ниво на образование; родители, живеещи в лоши жилищни условия; родители, при които е на лице риск от изоставяне на детето; родители, които имат дете/деца в риск (регистрирани в Дирекциите „Социално подпомагане” на АСП); родители, за които има данни, че не полагат достатъчна грижа за децата си (злоупотреби със забранени вещества, насилие или неглижиране на децата, други нарушения на правата на децата) – регистрирани в полицията, ДСП на АСП; родители на деца със здравословни проблеми (тегло при раждане под нормата и др.); родители на деца във висок риск (забавяне в развитието и др.).

Родители на деца, които не са преки бенефициенти по проекта, може да бъдат поканени да участват и да споделят своя опит на срещите.

Групите може да се провеждат веднъж седмично, в сесии с продължителност от 90 минути, в   сградата за социални услуги ремонтирана по проект СВ в гр. Стралджа и в ЦДГ в селата Зимница и Лозенец. Броят на участниците в групата на един обучител/консултант не следва да надвишава 8 души. Работните сесии с една група трябва да бъдат поне 8-10 на брой. 
Специалистите, които извършват дейността, включват социален работник, педиатър, психолог, медицинска сестра, медиатор.  

Групите за родители и бъдещи родители са насочени към споделянето на мнения и опит – бъдещите родители и родителите на малки деца ще се събират и ще обменят своите мнения и опит. Особено важно е участието на обучени специалисти на тези срещи. Целта е да бъде създадена среда, в която всички страхове, притеснения и въпроси на бъдещите и на младите родители да бъдат изказани и споделени. Групите са отворени за участие именно на бъдещи родители и родители на малки деца. Родителите ще участват заедно с децата си. Тази услуга следва да предоставя възможност за дейности за и с децата, наред със срещите на родителите и бъдещите родители. Целта на дейностите за и с децата е да се помогне на родителите да разберат по-добре способностите и интересите на техните деца и по този начин да бъдат способни да избират за тях играчки, занимания, книги и т.н.

Групите не следва да надвишават 6-8 деца и придружаващите ги родители. Срещите могат да се провеждат два пъти седмично с продължителност до 90 минути.

Дейността е насочена към бъдещи родители и родители на деца до 3-годишна възраст, описани по-горе. Родители на деца, които не са преки бенефициенти по проекта, може също да бъдат поканени да участват и да споделят своя опит на срещите.

Специалистите, които извършват дейността, включват социален работник, педиатър, медицинска сестра, гинеколог, психолог, медиатор.  

Индивидуалната работа с бъдещи родители и родители на деца от 0 до 3 г. цели изграждане и развитие на умения за адекватна грижа и справяне с проблемите на ранното детско развитие. Работата включва както консултиране и съвети, така и подкрепа за придобиване на практически умения за грижа за деца. Целта е осигуряване на допълнителна индивидуална подкрепа на участниците в групите за консултация и подкрепа, описани по-горе. Освен това, чрез тази дейност се цели и оказване на индивидуална подкрепа на тези бъдещи родители и родители на деца от 0 до 3 г., които отговарят на критериите за включване в групите, но не могат да участват поради обективни причини. Тази услуга и съпътстващите я дейности могат да се предоставят навсякъде, където вече се извършват дейности, свързани с грижа за деца (в детски ясли, детски градини, социални услуги в общността или в новосъздадени услуги по проекта, др.), както и в домовете на семействата. Важен аспект в предоставянето й е и мобилната работа.
Дейността е насочена към бъдещи родители и родители на деца до 3-годишна възраст, описани по-горе.
Специалистите, които извършват дейността, включват социален работник, педиатър, медицинска сестра, гинеколог, психолог, медиатор.  

2. А Семейно консултиране и подкрепа на родители на бебета и деца до 3 годишна възраст

Услугата „Семейно консултиране и подкрепа на родители на бебета и деца до 3 годишна възраст” цели подкрепа на семействата на деца до 3 години в грижата за децата, справяне със семейни проблеми, създаване и развитие на умения и ресурси за пълноценно социално включване и реализация. Предоставянето на услугата ще спомогне за увеличаване на възможностите за социална интеграция на рисковите групи чрез развитие на социални умения – общуване, изготвяне на семейния бюджет, търсене на работа, родителски умения; улесняване на достъпа на уязвимите групи до различни услуги и институции; засилване на мотивацията сред общностите във висок риск в областта на семейното планиране чрез предоставяне на информация по въпроси като репродуктивното здраве, методите на контрацепция, болестите, предавани по полов път, адресиране на проблемите на насилието и неглижирането на деца. 
В рамките на услугата се извършват следните дейности:

· Групови и индивидуални сесии за семейно планиране;

Консултиране и подкрепа на родители, които не полагат достатъчно грижа за своите деца.
Груповите и индивидуални сесии за семейно планиране целят предоставянето на информация, консултации и обучение в областта на  репродуктивното здраве, методите за контрацепция, болестите, предавани по полов път и семейното планиране. Дейността се осъществява чрез индивидуални и групови сесии. Индивидуалните сесии ще бъдат провеждани, когато възникне необходимост, в зависимост от всеки случай. Мобилната работа е особено важен елемент от дейността. 

Дейността обхваща родители от уязвими групи – уязвими етнически групи, в частност представители на ромския етнос; получатели на социални помощи; безработни; родители с три и повече деца; самотни родители; родители за първи път; родители в рискова възраст; родители с ниско ниво на образование; родители, живеещи в лоши жилищни условия; родители, при които е налице риск от изоставяне на детето.

Груповите сесии ще се провеждат по предварително посочени теми веднъж седмично в    сградата за социални услуги ремонтирана по проект СВ в гр. Стралджа и в ЦДГ в селата Зимница и Лозенец,  с продължителност 90 минути, за групи от по 8-10 души, като общият брой на сесиите за всяка група следва да бъде между 5 и 8 сесии в помещения, определени от общината (в детски ясли, детски градини, социални услуги в общността или в новосъздадени услуги по проекта).

Специалистите, които извършват дейността, включват социален работник, гинеколог, психолог, юрист, медиатор. 

Консултирането и подкрепата на родители, които не полагат достатъчно грижа за своите деца, цели идентифициране на деца и семейства в риск чрез работа в общността; осигуряване на подкрепа – емоционална, практическа, в натура, финансова, ако е необходима такава, за запазване целостта на семейството и предотвратяване на изоставянето на деца; насочване към другите услуги по проекта и към алтернативни социални, образователни и здравни услуги, както и такива по заетостта; издирване и насочване на бременни жени в риск и майки за ползване на здравни услуги и спазване на изискванията на здравното законодателство; индивидуална работа и групова работа с родители, които не полагат достатъчно грижа за децата си – консултиране, придружаване, посредничество, подкрепа в натура, психотерапия за деца - жертви на насилие или на доказано неглижиране. Мобилната работа включва посещения на рискови райони веднъж на две седмици или веднъж месечно, като може и в по-чести интервали от време. Груповата работа ще се съсредоточава върху общите проблеми, като програмата и честотата на сесиите следва да са съобразени с участниците в групата и фокуса на работата.
Дейността е насочена към родители от уязвими групи – уязвими етнически групи, в частност представители на ромския етнос; получатели на социални помощи; безработни; родители с три и повече деца; самотни родители; родители за първи път; родители в рискова възраст; родители с ниско ниво на образование; родители, живеещи в лоши жилищни условия; родители, при които е налице риск от изоставяне на детето; родители, които имат дете/деца в риск (регистрирани в Дирекциите „Социално подпомагане” на АСП); родители, за които има данни, че не полагат достатъчна грижа за децата си – както регистрирани в полицията и ДСП на АСП, така и идентифицирани чрез мобилна работа в общността. 

Специалистите, които извършват дейността, включват психолог, социален работник, юрист, медиатор. 

2. Б. Семейно консултиране и подкрепа на родители на деца от 3 до 7 години

Услугата „Семейно консултиране и подкрепа на родители на деца от 3 до 7 години” цели повишаване на познанията сред общностите във висок риск по отношение на развитието и нуждите на детето; разширяване на възможностите за социално включване на рисковите групи чрез подобряване на техните социални умения – общуване, търсене на работа, родителски умения; улесняване на достъпа на уязвимите групи до различни услуги и институции; засилване на мотивацията сред общностите във висок риск в областта на семейното планиране чрез предоставяне на информация по въпроси като репродуктивното здраве, методите на контрацепция, болестите, предавани по полов път. Подкрепата на семействата в отглеждането на децата за справяне със семейни проблеми ще допринесе за развитие на умения и ресурси за пълноценно социално включване и реализация. Ще се работи с уязвими семейства, родители на деца с увреждания, родители, не полагащи достатъчни грижи за децата си, както и неглижирани деца и деца – жертва на насилие. 

В рамките на услугата се извършват следните дейности:
- Групи за консултация и подкрепа на родители на деца от 3 до 7 г.
- Консултиране и подкрепа (индивидуално или групово) 

- Консултация на деца, живеещи в рискова семейна среда

В групите за консултация и подкрепа на родители на деца от 3 до 7 г. ще се предоставят социални, юридически и други видове консултации за повишаване на познанията и информираността на семействата относно техните права и отговорности по отношение на грижата за детето; засилване на мотивацията и уменията на родителите за записване на техните деца в детска градина или училище, както и за насърчаване на способностите на децата им; индивидуална или групова работа за подобряване на родителските умения и за консултиране по въпросите на семейното планиране; организиране на дискусионни клубове, фокусирани върху въпроси, които са важни за родителите на малки деца. Целта е да се обсъдят и споделят всички родителски страхове и въпроси. Важно е също така да се разработят и използват различни материали – видео клипове, кратки филми, дискусии , посветени на детето и детството и т.н. Дейността ще се извършва в специално създадени за целта помещения,   може да се провежда и в съществуващи или новоизградени центрове, помещения в обществени сгради. 

Дейността е насочена към родители от уязвимите групи - уязвими етнически групи, по-специално ромската общност, получатели на социални помощи, безработни, семейства с три и повече деца, самотни родители, родители за първи път, родители в рискова възраст,с ниско ниво на образование, родители, за които има данни, че не полагат достатъчна грижа за децата си (злоупотреби със забранени вещества, насилие или неглижиране на децата, други нарушения на правата на децата) – регистрирани в полицията, Д”СП”, родители на деца със здравословни проблеми и във висок риск  от забавяне в развитието.

Груповите сесии ще се провеждат по предварително посочени теми веднъж седмично в    сградата за социални услуги ремонтирана по проект СВ в гр. Стралджа и в ЦДГ в селата Зимница и Лозенец , с продължителност 90 минути, за групи от по 8-10 души, като общият брой на сесиите за всяка група следва да бъде между 5 и 8 сесии в помещения, определени от общината (в детски ясли, детски градини, социални услуги в общността или в новосъздадени услуги по проекта)

Специалистите, които извършват дейността, включват социални работници, психолог, педагог, юрист, медиатор, както и здравни специалисти, ако е необходимо. 
Консултирането и подкрепата (индивидуално или групово) са насочени към идентифициране на децата и семействата в риск чрез провеждане на дейности в рамките на общността; оказване на подкрепа (емоционална, практическа, материална и финансова, ако е необходимо), за да се запази целостта на семейството и да се предотврати забавянето в развитието на детето; насочване към други услуги по проекта или други социални, образователни и здравни услуги и услуги за заетост; идентифициране и насочване на бременни жени в риск и майки към системата за здравеопазване; предоставяне на индивидуална подкрепа – консултации, придружаване, посредничество, материална подкрепа. Услугата се основава на групова работа с родители, които не полагат достатъчни грижи за децата си. Услугата предполага групова или индивидуална работа – консултиране и психотерапия на деца, подложени на насилие и неглижирани деца, когато това е установено. Мобилната работа/работата на терен обхваща обхождане на рисковите райони най-малко веднъж седмично. Интензивността на индивидуалната работа се определя в зависимост от всеки отделен случай. Груповата работа е съсредоточена около общи проблеми, като съдържанието на програмата и интензивността на срещите следва да са съобразени с всяка група и фокусът на работата й. Дейностите  могат да се предоставят в детски градини, социални услуги в общността или новосъздадени услуги по проекта, в други обществени сгради, в домовете на семействата.  
Дейността е насочена към групите родители, посочени по-горе.
Специалистите, които извършат дейността, включват социални работници, психолог, педагог, юрист, както и други консултанти, ако е необходимо. Екипът следва да включва и медиатори от уязвимите целеви групи по ПСВ. 

Консултацията  на деца, живеещи в рискова семейна среда е свързана с индивидуална работа с деца, които живеят в условия, възпрепятстващи тяхното развитие. Консултацията ще бъде комплексна и ще включва мобилни дейности в по-затворените общности. Ще бъдат обхванати деца  от уязвими групи или от групи, изложени на риск. Тази дейност ще бъде предоставяна основно чрез мобилна дейност, може да се предоставя и в детски градини, социални услуги в общността или новосъздадени услуги по проекта, в други обществени сгради, в домовете на семействата.  

Дейността е насочена към: деца от уязвими групи или от групи, изложени на риск: общности с различен етнически произход, и по-конкретно ромската етническа група, семейства, получаващи социални помощи, семейства с ниско ниво на образование, семейства, живеещи в лоши жилищни условия; деца от семейства, в които не се полага достатъчна грижа за децата; деца на безработни родители; неглижирани деца, деца, подложени на насилие.
Специалистите, които извършат дейността, включват социални работници, психолог, педагог, юрист, както и други консултанти, ако е необходимо. Екипът следва да включва и медиатори от уязвимите целеви групи по РДР. 
ІІІ. обхват НА ЗАДАНИЕТО 

           В съответствие със заложените в Проект „ С отговорност и грижа за децата от 0 до 7 години от община Стралджа -2 ” на община  Стралджа цели, изисквания и характеристики за всяка една дейност и с описаните в раздел ІІ услуги,  АКУШЕРКАТА  ще извършва следните задачи:

1.  Идентифициране на потребители на услугите/дейностите по проекта и мотивиране за участие в проектните дейности, включително чрез работа на терен и посещения в домовете, съвместно с медиатор и социален работник;
2. При отчетена необходимост насочване на семействата към услугите „ Подкрепа за осигуряване на здравна детска  консултация  и дейности по превенция на заболяванията” ;
3. Оказване на методическа подкрепа на медиаторите, включени в  консултативните  дейности, в които участва;
4. Разработване на  програми и обучителни материали за провеждане на групова и индивидуална работа с бъдещи родители и родители на деца на възраст от 0 до 7 г.;

5. Организиране и провеждане на  групови консултации и индивидуална подкрепа на бъдещи родители, включително и чрез работа на терен, посещения в домовете и предоставяне на разработени по проекта обучителни и информационни материали на здравна тематика;
6. Организиране и провеждане на индивидуални и групови консултации на родители с бебета и деца на възраст от 0 до 7 години на тематика свързана със семейно планиране, включително и чрез работа на терен, посещения в домовете и предоставяне на разработени по проекта обучителни и информационни материали на здравна тематика;
7. Участие в изготвянето на индивидуални планове за работа с бъдещи родители и родители на деца от 0 до 7 г. съвместно с другите консултанти по съответната услуга;

8. Създаване и поддържане на база данни относно потребителите по отделните дейности, в които участва;

9. Участие при организирането и провеждането на мобилната работа в рамките на дейностите, в които участва;

10. Участие в периодични срещи с останалите специалисти, включени в дейностите по проекта, с цел съвместна работа, подобряване на прилаганите методи и други;
11. Участие в подготовката и провеждането на дейности за популяризиране и обсъждане на услугите по проекта, включително и чрез разработване на информационни материали относно същността на услугите, в които участва
При изпълнение на задачите акушерката е  длъжна:

· да спазва Етичния кодекс на работещите с деца и етичните принципи на социалната работа с деца, семейства и общности;

· да прилага Методиката на екипната работа по случай;

· да прилага Методическото ръководство за предоставяне на услугите „Формиране и развитие на родителски умения” и „Семейно консултиране и подкрепа”, създадено по ПСВ;

· да спазва Програмата за обучение за предоставяне на услугите „Формиране и развитие на родителски умения” и „Семейно консултиране и подкрепа”, създадена по ПСВ;

· да участва в срещите на екипите от консултанти на услугите по проекта, както и да им оказва съдействие, съгласно своите компетентности;

· да води и поддържа документация за изпълнението на възложените му задачи;

· да участва в обучения, организирани от МТСП и община Стралджа;

· да оказва съдействие на органите за закрила на детето в общината; 

· да сигнализира на компетентните органи в случай на дете в риск и да оказва съдействие при работата по случая.

Основно дейностите ще се изпълняват в следните населени места: гр. Стралджа и селата Зимница и Лозенец, 

Мястото/местата, където ще си изпълняват дейностите, е/са както следва:

      1. гр. Стралджа,   ул. „Хемус” №67 

        Сградата за социални услуги

    2. с. Лозенец, ул. „Георги Станчев” № 2

        ЦДГ

   3. с. Зимница, ул.”Г. С. Раковски” № 10

       ЦДГ

ІV. ЗАДЪЛЖЕНИЯ НА ВЪЗЛОЖИТЕЛЯ

Условията (помещения за провеждане на дейностите, консумативи, техника и др.) за изпълнение на дейностите ще бъдат осигурени от община Стралджа

С приемане на извършената работа от Ръководителя на проекта през отчетния период от община Стралджа.

V. ОЧАКВАНИ РЕЗУЛТАТИ  
1. Разработени графици, програми, обучителни и информационни материали;

2. Проведени 28 групови консултации за бъдещи родители и родители на деца до 3 години;

3. Проведени 28 групови консултации за родители на деца от 3 до 7 години;

4. Проведени 400 индивидуални консултации.

VI. ИЗИСКВАНИЯ ЗА КВАЛИФИКАЦИЯ И БАЗА ЗА ОЦЕНЯВАНЕ

Профил на кандидатите

Кандидатите  трябва да отговарят на следните изисквания за специализация и експертиза:

А.  Основни изисквания 

· да са физически лица;

· да имат висше образование – завършена образователна степен професионален бакалавър или средно специално медицинско образование – акушерка;

· да имат професионален опит не по-малък от 1 година в областта на здравните дейности;

· да притежават компютърна грамотност;
· да не са осъждани за умишлено престъпление от общ характер;
· да не са служители в държавна, областна или общинска администрация или в други държавни/общински предприятия и институции;

· да не са в конфликт на интереси;

· да не са участвали в разработването на Проект „С отговорност и грижа за децата от 0 до 7 години от община Стралджа  -2” на община Стралджа

Б. Специфични изисквания  

Ще се счита за предимство:   

· да имат практически опит в работа с уязвими деца и семейства или в изпълнение на проекти в областта на социалните услуги за деца и семейства, здравеопазването, образованието, предучилищната подготовка или социалното включване на деца и семейства в риск;

· да познават местните уязвими общности в община  Стралджа, техните културни особености, език, традиции при отглеждане на децата, включително и на деца с увреждания;

· да познават спецификата на социалната работа с различни уязвими групи.

VІI. ПРОДЪЛЖИТЕЛНОСТ НА ИЗПЪЛНЕНИЕ НА ЗАДАЧАТА

 Акушерката  трябва да започне работа веднага след подписване на Договора, което се очаква да бъде от месец август 2017 г. Услугите по Договора ще се предоставят  до 31.07.2018г.
Заплащането на  акушерката ще е в размер на 2736 лв за 456 часа до приключване на договора /31.07.2018г. /   
Разходите за командировъчни, дневни, транспортни разходи няма да се заплащат отделно.

VІІI. ЗАДЪЛЖЕНИЯ НА  АКУШЕРКАТА ПО ОТЧИТАНЕ НА РАБОТАТА

АКУШЕРКАТА  ще работи в тясна връзка с екипа за управление на Проект „С отговорност и грижа за децата от 0 до 7 години от община Стралджа - 2 ” на община  Стралджа и консултанти по проекта.

Акушерката ще изготвя месечни отчети за извършените от него дейности през изминалия месец на български език, които ще предоставя на Ръководителя на услугите за преглед. Заедно с отчета за извършените дейности през месеца ще представя и информация за постигнатите резултати .  
Приложение  Б

задължения на  АКУШЕРКАТА  по отчета
 Акушерката  ще подготвя и представя месечни отчети по проекта на български език.

Всички отчети, отчитащи извършените дейности и предложения,  Ръководителят на услугитеще предоставя на Възложителя за одобрение на следния адрес:

гр. Стралджа

ул. Хемус № 12
Акушерката  ще предоставя месечните си отчети на Ръководителя на услугите    по проекта, за преглед.

Възложителят ще изпрати коментари по отчета, ако е необходимо, в срок от пет (5) дни след получаването на доклада и неговото одобрение ще бъде основание за извършване на плащането. 

           „С отговорност и грижа  за деца от 0 до 7 години от община Стралджа – 2 ”

